Document ID: /roh_data/filtered/fineweb-2-filterrobots_roh.jsonl.gz/37091

La Svizra batta l'Irlanda dal Nord – bunas premissas per dumengia
- Actualisà Venderdi, 10.11.2017, 11:32
Ricardo Rodriguez ha sajettà en la 58avla minuta in penalti per la Svizra e tutgà. L'emprim gieu da la barrascha ha l'equipa naziunala svizra uschia pudì decider per ella.
L’equipa naziunala svizra da ballape ha gudagnà l’emprim gieu da la «barrage» per il campiunadi mundial en Russia. L’equipa dal trenader Vladimir Petkovic ha battì a Belfast l’Irlanda dal Nord cun 1:0. Ricardo Rodriguez ha sajettà en la 58avla minuta il gol da la victoria. Igl è stà in penalti dispitaivel. In tir da Xherdan Shaqiri aveva tutgà ord curta distanza il bratsch dal defensur Corry Evans.
-
1 Mezdi: Buna atmosfera e bunas premissas suenter la victoria a Belfast 4:51 min
da Actualitad dals 10.11.2017
-
2 Bunura: Ballapedists svizzers èn cuntents cun la victoria a Belfast 2:36 min
da Actualitad dals 10.11.2017
Dominà, mo manchentà numerusas schanzas
La Svizra ha dominà per gronda part il gieu ed è stada in bun tant pli savens en possess da la balla, mo ha er manchentà numerusas schanzas.
La victoria dad 1:0 a Belfast è in bun punct da partenza per il gieu da return che è dumengia saira a las 18:00 a Basilea. Là basta lura in pari per sa qualifitgar per il campiunadi mundial en Russia.
RR novitads 23:00